**KLAMPOTIC LIGA**

**Rekreativna malonogometna liga Općina Cestica i Petrijanec**

**Članak 1.**

Prvenstvo se odigrava u dva dijela (zima-ljeto). Zimski dio sezone odigrat će se u dvorani, dok će se ljetni dio sezone odigrati na vanjskim terenima (sve utakmice jednog kola lige odigravat će se kod jednog domaćina koje je dužan pripremiti teren prema dogovoru s voditeljem lige).Prvenstvo je rekreativnog tipa i otvoreno je za sve koji se osjećaju sposobni i zdravi, a da nisu mlađi od 14 godina. Svi igrači mlađi od 18 godina dužni su prije početka prvenstva dostaviti suglasnost roditelja za igranje lige u protivnom neće moći nastupiti u ligi.

**Članak 2.**

Svaka ekipa mora imati naziv (ime), voditelja ekipe (može biti i igrač), te jednoobraznu sportsku opremu sa istaknutim brojevima. Voditelj ekipe dužan je dogovarati utakmice s voditeljem lige.

**Članak 3.**

U prvenstvu u sezoni 2017/2018 može sudjelovati maksimalno 10 ekipa. Svaka ekipa mora imati minimalno 10 igrača, a maksimalno 15 (broj igrača koji su uključeni u kotizaciju). Ekipa može imati i više od 15 igrača, ali se svaka registracija igrača dodatno naplačuje 50 kn. Svaka ekipa može prijaviti najviše 3 igrača s mjestom stanovanja izvan Općina Cestica i Petrijanec.

**Članak 4.**

Pojedini igrač može igrati samo za jednu ekipu, a pravo prelaska u drugu ekipu ima u pauzi između 2 prvenstvena dijela ili na kraju prvenstva. U protivnome ekipa za koju je nastupio kasnije gubi svaku utakmicu u kojoj taj igrač nastupa. Taj igrač kao i ekipa u koju je prešao mogu biti dodatno kažnjeni od strane disciplinske komisije.

**Članak 5.**

Sve utakmice se igraju 2 × 15 minuta sa 5 minuta odmora. Utakmica se mora početi u zakazano vrijeme sa najviše 10 minuta kašnjenja. Ekipa koja se neopravdano ne pojavi na utakmici gubi bodove, a nedolazak na sljedeću utakmicu kažnjava se sa još minus 3 boda. Treći nedolazak na utakmice isključuje ekipu iz lige. Ekipa se briše iz tablice sa svim rezultatima. Termin odigravanja utakmice dogovara se s voditeljem lige.

**Članak 6.**

Svaka ekipa igra sa 4 igrača i golmanom. Aut se izvodi kada lopta sa cijelim svojim obujmom prijeđe preko uzdužne linije igrališta, a izvodi se nogom. Korner se izvodi kada lopta cijelim svojim obujmom prijeđe poprečnu liniju igrališta, izvodi se iz kuta unutar linija igrališta. Udaljenost igrača od lopte prilikom izvođenja prekida mora biti 5 metara. Kad igrač spusti loptu na zemlju (ali samo tada) može dizanjem ruke tražiti od suca da odmakne protivnika i mora čekati znak suca za izvođenje. Nakon gol auta, golman ne smije loptu uputiti preko linije centra. Kazneni udarac „penal“ se izvodi sa 6 metara, a golman se može kretati po gol crti, a nikako je napustiti prije udarca. Svi ostali igrači moraju se nalaziti izvan 9 metara. Izmjene se mogu obavljati „leteći“ ali samo u prostoru ispred mjesta gdje se nalaze rezervni igrači. Unutar utakmice broje se akumulirani prekršaji. Kod šestog akumuliranog prekršaja unutar jednog poluvremena ekipa se kažnjava slobodnim udarcem na gol sa linije 9 metara. Svaki sljedeći prekršaj također se kažnjava udarcem sa 9 metara. Suca i lopte za odigravanje osigurava voditelj prvenstva.

**Članak 7.**

Kotizacija i popis igrača moraju se predati voditelju lige i to najkasnije tjedan dana prije 1. kola jer se u suprotnome ekipa predaje disciplinskoj komisiji. Prije samog prvenstva mora se izabrati voditelj i zamjenik voditelja lige koji je dužan redovito objavljivati rezultate na dogovorenim mjestima kao i izvješćivati voditelje ekipa o mogućim promjenama. Voditelj lige ujedno je dužan voditi zapisnik na svim utakmicama lige, a u slučaju njegove spriječenosti njegov posao preuzima zamjenik voditelja lige.

**Članak 8.**

U slučaju istog broja bodova po završetku prvenstva prednost ima ekipa koja je bila bolja u međusobnim susretima. Ako ekipe imaju isti broj bodova odlučuje međusobno bolja gol razlika. U slučaju da su u svemu poravnate za prvo mjesto se odigrava nova utakmica na neutralnom terenu i sa neutralnim sucem.

**Članak 9.**

Malonogometna liga Općine Cestica je rekreativnog karaktera, a glavni moto je fair-play i u tom duhu je strogo zabranjeno bilo kakvo fizičko nasilje i sukobi. Izazivanje, započinjanje i sudjelovanje u fizičkim obračunima će biti sankcionirano od strane disciplinske komisije. Svaki fizički napad na suca ili bilo koju drugu službenu osobu vodstva lige, bit će sankcioniran isključenjem igrača iz lige bez mogućnosti žalbe voditelja ekipe u kojoj je igrač nastupao.

**Članak 10.**

Za rješavanje nepravilnosti u toku prvenstva nadležan je voditelj lige, a u slučaju da se ne može naći rješenje iz ovog pravilnika dužan je sazvati disciplinsku komisiju koja će razmotriti žalbu.

**Članak 11.**

Disciplinsku komisiju čine voditelji svih ekipa sa voditeljem lige. Voditelj lige ujedno je i Predsjednik disciplinske komisije. Disciplinska komisija odluku donosi natpolovičnom većinom glasova.

**Članak 12.**

Sve ekipe imaju pravo žalbe koju isključivo voditelju lige dostavlja voditelj oštećene ekipe. Voditelj lige dužan je sazvati disciplinsku komisiju koja će razmotriti žalbu i do sljedećeg kola dati odgovor na žalbu oštećenoj ekipi.